b'\n_START_ARTICLE_\nLongleat\n_START_PARAGRAPH_\nLongleat je angle\xc5\xa1ki dvorec in dom markiza iz Batha. Le\xc5\xbei je v bli\xc5\xbeini vasi Horningsham in v bli\xc5\xbeini mest Warminster v Wiltshireu in Frome v Somersetu. Obmo\xc4\x8dje obsega elizabetinski pode\xc5\xbeelski dvorec, labirint, urejene parke in safari park. Dvorec stoji sredi ve\xc4\x8d kot 400 ha urejenih parkov, ki jih je uredil krajinski arhitekt Capability Brown, 1600 ha kmetijskih zemlji\xc5\xa1\xc4\x8d in 1600 ha gozdov, kamor sodi tudi Center Parka s po\xc4\x8ditni\xc5\xa1kim naseljem.  To je bil prvi dvorec odprt za javnost in prav tako prvi safari park zunaj Afrike._NEWLINE_Dvorec je zgradil Sir John Thynne, oblikoval pa ga je pomemben arhitekt Robert Smythson, potem ko je bil izvorni samostan uni\xc4\x8den v po\xc5\xbearu leta 1567. Trajalo je 12 let, da je bil dokon\xc4\x8dan in velja za enega izmed najlep\xc5\xa1ih primerov elizabetinske arhitekture v Veliki Britaniji. Longleat, ki ga zaseda Alexander Thynn, 7. markiz Batha, je neposredni potomec graditelja. Plemi\xc4\x8d je prepustil upravljanje poslovanja sinu vikontu Weymoutha v za\xc4\x8detku leta 2010.\n_START_SECTION_\nGozdovi Longleata\n_START_PARAGRAPH_\nGozdovi Longleata obsegajo povr\xc5\xa1ino 249,9 ha\xc2\xa0\xc2\xbbPosebnega znanstvenega biolo\xc5\xa1kega pomena v Somersetu\xc2\xab\xc2\xa0(Site of Special Scientific Interest) in imajo tak uraden status \xc5\xbee od leta 1972._NEWLINE_Gozdovi Longleata so tudi sede\xc5\xbe\xc2\xa0\xc2\xbbCentra gozdnega parka Longleat\xc2\xab\xc2\xa0(Center Parcs Longleat Forest), ki je po\xc4\x8ditni\xc5\xa1ka destinacija.\n_START_SECTION_\nLongleat Safari Park\n_START_PARAGRAPH_\nLongleat Safari Park so odprli leta 1966 kot prvi safari park zunaj Afrike in je dom ve\xc4\x8d kot 500 \xc5\xbeivalim, med drugimi so ti \xc5\xbeirafe, opice, nosorog, lev, tigri in volkovi. Gepardi so zadnje dopolnitve safari parka, \xc5\xa1est jih je prispelo v avgustu 2011. \xc5\xa0tirje levji mladi\xc4\x8di so bili rojeni v septembru 2011, kar je skupaj 10 mladi\xc4\x8dev rojenih v tem letu. Disney je poimenoval dva izmed njih, Simba in Nala, v okviru sporazuma o sodelovanju za promocijo prihajajo\xc4\x8dega Lion King, 3D filma._NEWLINE_Celotna posest se nahaja na 36,42 km\xc2\xb2 na pode\xc5\xbeelju Wiltshire.'